pythainlp/thaigov-v2-corpus-22032023 huggingface dataset:
วันศุกร์ที่ 1 เมษายน 2565
พม. เร่งตั้งศูนย์ช่วยเหลือสังคมตำบล จ.แพร่ เพิ่มอีก 2 แห่ง บูรณาการช่วยเหลือกลุ่มเปราะบางแบบ One Stop Service
พม. เร่งตั้งศูนย์ช่วยเหลือสังคมตำบล จ.แพร่ เพิ่มอีก 2 แห่ง บูรณาการช่วยเหลือกลุ่มเปราะบางแบบ One Stop Service
วันนี้ (1 เม.ย. 65) เวลา 10.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วยคณะผู้บริหารกระทรวง พม. ลงพื้นที่จังหวัดแพร่ เพื่อเปิดศูนย์ช่วยเหลือสังคมตําบลหนักธรรม อําเภอหนองม่วงไข่ พร้อมทั้งมอบเงินงบประมาณสนับสนุนผ่านสถาบันพัฒนาองค์กรชุมชน (องค์การมหาชน) หรือ พอช. มอบป้ายโครงการ ฟื้นฟูผู้ประสบภัยธรรมชาติ จังหวัดแพร่ มอบอาหารเสริมสําหรับเด็กในครอบครัว พ่อ-แม่ เลี้ยงเดี่ยว และมอบเงินสงเคราะห์ผู้ประสบปัญหาทางสังคมกรณีฉุกเฉิน จํานวน 200 ครัวเรือน นอกจากนี้ ได้เปิดโรงเรียนครอบครัวตําบลตําหนักธรรม อีกทั้งเยี่ยมชมการดําเนินงานของกลุ่มอาชีพและโรงเรียนผู้สูงอายุตำบลตําหนักธรรม จากนั้น ได้เดินทางไปเปิดศูนย์ช่วยเหลือสังคมตําบลน้ำเลา อําเภอร้องกวาง พร้อมทั้งมอบเงินสงเคราะห์ผู้ประสบปัญหาทางสังคมกรณีฉุกเฉิน จํานวน 100 ครัวเรือน และมอบเงินสงเคราะห์เด็กในครอบครัวยากจน จํานวน 20 ครัวเรือน นอกจากนี้ ได้เยี่ยมชมการดําเนินงานของสภาเด็กและเยาวชนตําบลน้ำเลา กลุ่มอาชีพสตรี และโรงเรียนผู้สูงอายุตำบลน้ำเลา
นางพัชรี กล่าวว่า กระทรวง พม. ได้ดำเนินโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน เพื่อบูรณาการความร่วมมือในการช่วยเหลือกลุ่มเปราะบางให้ครอบคลุมในทุกมิติแบบองค์รวม เป็นการพัฒนาคุณภาพชีวิตกลุ่มเปราะบางรายครัวเรือนให้สามารถดำรงชีวิตได้อย่างยั่งยืน ซึ่งสอดคล้องกับแนวทางการดำเนินงานของรัฐบาลที่มุ่งขจัดความยากจนและลดความเหลือมล้ำ พร้อมกับการพัฒนาคนในทุกช่วงวัย โดยไม่ทิ้งใครไว้ข้างหลัง ทั้งนี้ กระทรวง พม. จึงร่วมกับภาคีเครือข่ายทั้งหน่วยงานภาครัฐ ภาคเอกชน ภาคประชาสังคม และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เร่งจัดตั้งศูนย์ช่วยเหลือสังคมตําบลทั่วประเทศ เพื่อช่วยเหลือกลุ่มเปราะบางให้สามารถเข้าถึงสิทธิและสวัสดิการสังคมต่างๆ ของภาครัฐ อย่างครอบคลุม และได้รับการแก้ปัญหาโดยเร็วที่สุดจากหน่วยงานที่เกี่ยวข้องในพื้นที่
นางพัชรี กล่าวเพิ่มเติมว่า สำหรับศูนย์ช่วยเหลือสังคมตําบลทั้งสองแห่ง จะเป็นการยกระดับการทำงานเชิงพื้นที่แบบบูรณาการภายใต้การให้บริการสังคมแบบเบ็ดเสร็จ ณ จุดเดียว (One Stop Service) อย่างรวดเร็ว อีกทั้งเป็นศูนย์กลางบูรณาการความช่วยเหลือสำหรับการให้บริการสวัสดิการสังคมสำหรับคนทุกช่วงวัยในพื้นที่อีกด้วย
วันศุกร์ที่ 23 กรกฎาคม 2564
หยุดเดินรถ บขส. ทุกเส้นทางชั่วคราว ขอคืน - เลื่อนตั๋วได้ถึงสิ้นปี
....
ในช่วงที่สถานการณ์การแพร่ระบาดของโรคโควิด-19 มีความรุนแรงเพิ่มขึ้นอย่างต่อเนื่อง ดังนั้นเพื่อควบคุมสถานการณ์การแพร่ระบาดฯ ดังกล่าว ล่าสุด บขส. หยุดให้บริการเดินรถทุกเส้นทางชั่วคราว ตั้งแต่วันที่ 21 ก.ค. – 2 ส.ค. 64 หรือจนกว่าจะมีประกาศเปลี่ยนแปลง
.
ผู้โดยสารที่ซื้อตั๋วล่วงหน้าไว้แล้ว สามารถติดต่อขอคืนตั๋ว หรือเลื่อนการเดินทางได้จนถึงสิ้นปี 2564 ณ ช่องจำหน่ายตั๋วของ บขส. ทั่วประเทศ
ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้
.
อย่างไรก็ตาม ยังสามารถรับบริการจากผู้ประกอบการรถร่วมฯ รถตู้ ได้อีกทางหนึ่ง ซึ่งการเดินทางข้ามจังหวัดขอให้กรอกข้อมูลบันทึกการเดินทางจากเว็บไซต์ "หยุดเชื้อเพื่อชาติ"https://covid-19.in.th/เพื่อนำ QR code แสดงต่อเจ้าหน้าที่ ก่อนการเดินทางทุกครั้ง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 26 มิถุนายน 2564
ภูเก็ตวาง 5 มาตรการรองรับ Phuket Sandbox
ภูเก็ตวาง 5 มาตรการด้านสาธารณสุข รองรับ Phuket Sandbox จัดสมดุลระบบเศรษฐกิจและสุขภาพควบคู่กัน เป็นพื้นที่นำร่อง เปิดประเทศตามนโยบายรัฐบาล
นายแพทย์พิทักษ์พล บุณยมาลิกผู้ตรวจราชการกระทรวงสาธารณสุข เขตสุขภาพที่11ให้สัมภาษณ์ว่า สำนักงานสาธารณสุขจังหวัดภูเก็ตได้เตรียมวางระบบเพื่อจัดทำPhuket Sandboxวันที่1กรกฎาคมนี้ตามที่รัฐบาลกำหนด โดยได้กำหนดมาตรการสาธารณสุข5ด้านเพื่อป้องกันการแพร่ระบาด และผลกระทบต่อสุขภาพของคนภูเก็ต ให้เกิดความสมดุลสามารถขับเคลื่อนด้านสุขภาพและเศรษฐกิจควบคู่กันไป และเพื่อเป็นพื้นที่นำร่อง ในการเปิดประเทศภายใน120วัน ตามนโยบายรัฐบาล มาตรการที่1การสร้างภูมิคุ้มกันหมู่ ให้กับประชาชนโดยรัฐบาลและกระทรวงสาธารณสุขได้จัดสรรวัคซีนเพื่อฉีดให้กับประชาชนชาวภูเก็ตที่มีอยู่ประมาณ540,000คน รวมถึงประชากรแฝง กลุ่มแรงงานที่อพยพเข้ามาทำงาน ทั้งถูกกฎหมายและไม่ถูกกฎหมาย ขณะนี้ภูเก็ตได้ฉีดวัคซีนเข็มที่1ทั้งซิโนแวคและแอสตร้าเซนเนก้าไปแล้วประมาณร้อยละ65ของประชากรซึ่งภายในสิ้นเดือนมิถุนายนจะฉีดได้ตามเป้าหมายคือร้อยละ70ซึ่งเป็นเป้าหมายเบื้องต้นก่อนเปิดเมือง มาตรการที่2การคัดกรองผู้ที่มาจากต่างจังหวัดและพื้นที่เสี่ยงทั้งด่านอากาศ ด่านบก และด่านท่าเรือ โดยกระทรวงสาธารณสุขร่วมกับฝ่ายความมั่นคง ซึ่งผู้เดินทางเข้า จ.ภูเก็ต จะต้องได้รับวัคซีนครบ2เข็มหรือมีผลตรวจคัดกรองโควิด19ในเวลา72ชั่วโมง ซึ่งอาจปรับเปลี่ยนได้ตามสถานการณ์การแพร่ระบาดของประเทศหรือขึ้นอยู่กับคณะกรรมการโรคติดต่อจังหวัด เพื่อป้องกันการเล็ดลอดของเชื้อเข้ามาในจังหวัดภูเก็ต
มาตรการที่3การเฝ้าระวังเชิงรุกในกลุ่มเสี่ยงและชุมชนเสี่ยง โดยเฉพาะชุมชนที่มีผู้ได้รับวัคซีนน้อยกว่าเกณฑ์ เช่น ในโรงเรียน ซึ่ง จ.ภูเก็ต มีโรงเรียนจำนวน12โรง มีขนาดตั้งแต่500ถึง2,000กว่าคน สำนักงานสาธารณสุขจังหวัดได้คัดกรองในระบบSentinel Surveillanceสุ่มตรวจต่อเนื่องอย่างน้อยสัปดาห์ละ1ครั้ง สำหรับในโรงงานอุตสาหกรรมได้ฉีดวัคซีนให้กับพนักงานป้องกันการติดเชื้อเป็นกลุ่มก้อนใหญ่ มาตรการที่4มีความพร้อมด้านห้องปฏิบัติการเพื่อตรวจนักท่องเที่ยวต่างชาติที่ได้รับวัคซีนตามเงื่อนไขหรือมีผลตรวจเชื้อโควิด19เป็นเวลา72ชั่วโมง ที่เดินทางมาถึงประเทศไทยแล้วยังคงต้องตรวจหาเชื้อซ้ำอีก3ครั้ง คือวันแรกที่เดินทางมาถึง วันที่3 - 5และวันที่13-14ห้องปฏิบัติการสามารถตรวจหาเชื้อได้ประมาณวันละ1,500ตัวอย่าง และจะประสานกับเอกชนเพิ่มปริมาณตรวจหาเชื้อ สามารถตรวจได้ถึงวันละ3,000คน
นอกจากกรมวิทยาศาสตร์การแพทย์จะช่วยสนับสนุนในด้านเทคนิคในการตรวจหาเชื้อกลายพันธุ์ ได้ภายใน24ชั่วโมงมาตรการที่5ด้านการรักษาพยาบาล เตรียมเตียงและห้องICUรองรับผู้ป่วยประสิทธิภาพสูงเทียบเท่าโรงพยาบาลขนาดใหญ่จำนวน24เตียง และCohort ICUเพื่อรองรับผู้ป่วยโควิด19ที่มีอาการได้มากกว่า4,000รายและมีความพร้อมในการจัดตั้งโรงพยาบาลสนามได้ภายใน48ชั่วโมง
*************************************26 มิถุนายน 2564
วันจันทร์ที่ 11 ตุลาคม 2564
ปลัด วธ. เป็นประธานเปิดงาน การปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ ประเภทผู้รับทุนเดิม ผ่านระบบการประชุมออนไลน์
การปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ ประเภทผู้รับทุนเดิม ผ่านระบบการประชุมออนไลน์ (Conference)
วันที่ ๑๑ ตุลาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดงาน การปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ ประเภทผู้รับทุนเดิม ผ่านระบบการประชุมออนไลน์ (Conference) โดยมี นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และภาคีเครือข่ายผู้รับทุนเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 14 ธันวาคม 2564
โฆษกรัฐบาล เผย “นายกฯ” ชงเพิ่มเงินอุดหนุนแก่ผู้สูงอายุ แบบขั้นบันได มอบ กค. สำนักงบฯ และสภาพัฒน์   นายกฯ ชื่นชมพร้อมสนับสนุนค่าใช้จ่ายการทำงานของ อสม. ทั่วประเทศ
โฆษกรัฐบาล เผย “นายกฯ” ชงเพิ่มเงินอุดหนุนแก่ผู้สูงอายุ แบบขั้นบันได มอบ กค. สำนักงบฯ และสภาพัฒน์   นายกฯ ชื่นชมพร้อมสนับสนุนค่าใช้จ่ายการทำงานของ อสม. ทั่วประเทศ
วันนี้ (14 ธันวาคม 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยกลุ่มผู้สูงอายุ สั่งการในที่ประชุมคณะรัฐมนตรี โดยให้เป็นนโยบายและข้อดำริจากนายกรัฐมนตรี ให้กระทรวงการคลัง สำนักงบประมาณ และสภาพัฒนาการเศรษฐกิจแห่งชาติ พิจารณาหาแนวทางเพิ่มเงินอุดหนุนแก่ผู้สูงอายุ ในรูปแบบขั้นบันได เพื่อให้ผู้สูงอายุสามารถดูแลตนเองได้ นายกรัฐมนตรียังกล่าวว่าประเทศไทยได้เข้าสู่สังคมผู้สูงอายุซึ่งตนเองก็ห่วงใยคนไทยที่มีอายุมากขึ้น อยากให้มีคุณภาพชีวิตที่ดี และที่สำคัญสามารถพึ่งพาตนเองได้ นอกจากนี้ นายกรัฐมนตรียังชื่นชมการทำงานของพี่น้องอาสาสมัครสาธารณสุขประจำหมู่บ้าน (อสม.) พร้อมดูแลการทำงานของ อสม. ทั่วประเทศ โดยสนับสนุนค่าใช้จ่าย ค่าเสี่ยงภัย ให้ อสม. ต่อไปอีก 6 เดือน เพื่อเป็นการสนับสนุนและขวัญกำลังใจให้กับผู้ปฏิบัติงานต่อไป
ทั้งนี้ โฆษกประจำสำนักนายกรัฐมนตรี เผยว่า นายกรัฐมนตรีได้ตอบคำถามสื่อมวลชนกรณีสถานการณ์โควิด-19 ของโลก ที่พบว่ามีผู้เสียชีวิตรายแรกจากการติดเชื้อโควิด-19 สายพันธุ์โอมิครอน ที่ประเทศอังกฤษ ซึ่งกระทรวงสาธารณสุขและ ศบค. รับทราบแล้ว ขณะนี้ยังไม่มีการปรับเปลี่ยนมาตรการใด ๆ เพิ่มเติมจากการประชุม ศบค. เมื่อวาน แต่ทั้งนี้ ต้องขอความร่วมมือให้ทุกฝ่ายร่วมกันปฏิบัติตามมาตรการ COVID Free Setting / DMHTTA พร้อมเชิญชวนประชาชนให้เข้ารับการฉีดวัคซีน ด้วย
.........................
วันจันทร์ที่ 28 มีนาคม 2565
ชวนประชาชนปิดไฟ 1 ชั่วโมง ลดโลกร้อนพร้อม 190 ประเทศทั่วโลก
วันเสาร์ที่ 26 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนประชาชนร่วมแสดงพลังลดโลกร้อนด้วยการปิดไฟที่ไม่จำเป็น ถอดปลั๊กเครื่องใช้ไฟฟ้า และลดการใช้เครื่องปรับอากาศ เป็นเวลา 1 ชั่วโมง พร้อมกับเมืองต่าง ๆ กว่า 190 ประเทศทั่วโลก ในวันนี้(26มี.ค.65) ตั้งแต่เวลา 20.30 – 21.30 น. พร้อมติดแฮชแท็ก #EarthHour #Connect2Earth #ShapeOurFuture และ #อนาคตเราสร้างได้ ให้ทั่วโลกรับรู้ถึงความตั้งใจของไทย ทั้งนี้ ในพื้นที่ กทม. มีกิจกรรมปิดไฟ 1 ชั่วโมงเพื่อลดโลกร้อน ณ บริเวณสกายวอล์คช่องนนทรี เขตสาทร และมีการปิดไฟเชิงสัญลักษณ์ใน 5 สถานที่แลนมาร์ค ได้แก่ วัดพระศรีรัตนศาสดาราม หรือวัดพระแก้ว พระบรมมหาราชวัง วัดอรุณราชวรารามราชวรมหาวิหาร เสาชิงช้า สะพานพระราม8 และวัดสระเกศราชวรมหาวิหาร หรือภูเขาทอง ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 26 กรกฎาคม 2565
PM delivers keynote address at opening of Hainan Expo 2022
PM delivers keynote address at opening of Hainan Expo 2022
July 25, 2022, at 1025hrs (UTC+07:00) or 1125hrs (China), at Haikou, Hainan, People’s Republic of China, Prime Minister and Defense Minister Gen. Prayut Chan-o-cha delivered a keynote address via a teleconference at the opening of the 2nd China International Consumer Products Expo 2022 (Hainan Expo 2022) and the 1st Global Consumption Forum.
Government Spokesperson Thanakorn Wangboonkongchana disclosed gist of his address as follows:
The Prime Minister thanked the Chinese Government for inviting him to deliver the keynote address, which demonstrates the growing economic relations and cooperation between Thailand and China. He also expressed appreciation for the welcome the Chinese Government extended to HRH Princess Maha Chakri Sirindhorn, on HRH’s visit to China to attend the opening ceremony of Beijing 2022 Winter Olympics and Paralympics, which fitted the royal honor.
Thailand has been keen to promote cooperation with China’s various provinces, including Hainan, in both economic, trade, tourism, and agricultural dimensions. It was his pleasure that Thailand be part of the Hainan Expo 2022 and Global Consumption Forum. The Prime Minister hoped that Thai products would become more known to the Chinese, and that Thailand and Hainan take the opportunity to increase mutual trade and investment and promote other areas of cooperation.
He also congratulated the development of port economy, through the Hainan Free Trade Port, which is reflected by significant economic growth and an increase of investment between Hainan province and other countries. The Prime Minister expressed confidence that the Hainan Expo 2022 and Global Consumption Forum would contribute to an increase of trade and investment between China and RCEP member states. The Hainan Free Trade Port will also be the “Bridge for Trade and Investment” that links China with ASEAN and other regions under President Xi Jinping’s Belt and Road Initiative.
The concept of Hainan Free Trade Port is relevant with economic cooperation under the APEC framework, which promotes trade and investment facilitation, connectivity rehabilitation, and inclusive and sustainable growth. The APEC 2022 is hosted by Thailand with the overarching theme of “Open. Connect. Balance.”
In closing, the Prime Minister wished for the success of the event, and affirmed Thailand’s readiness to strengthen cooperation with Hainan province and the Chinese Government toward “comprehensive strategic partnership” for the benefit of the two countries, the region, and global community.
The China International Consumer Products Expo (Hainan Expo) is organized by China’s Ministry of Commerce, in collaboration with Hainan’s local government, during July 26-30, 2022 under the theme: “Share Open Opportunities, Co-create a Better Life”.
วันพุธที่ 28 กรกฎาคม 2564
กล่าวถ้อยแถลงในที่ประชุม Pre-Summit
รมว.เกษตรฯ กล่าวถ้อยแถลงในที่ประชุม Pre-Summit ผู้นำด้านระบบอาหารโลกของสหประชาชาติ นำเสนอแนวทางในการพลิกโฉมระบบอาหารของประเทศไทยไปสู่ความยั่งยืน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ในฐานะหัวหน้าคณะผู้แทนไทยกล่าวถ้อยแถลงในที่ประชุมPre-Summitผู้นำด้านระบบอาหารโลกของสหประชาชาติ(The 2021 UN Food Systems Summit)เพื่อนำเสนอแนวทางในการพลิกโฉมระบบอาหารของประเทศไทยไปสู่ความยั่งยืนโดยชูนโยบาย‘3S’เน้นเรื่องความปลอดภัยอาหาร(Safety)ความมั่นคงทางอาหาร(Security)และความยั่งยืนของระบบอาหารและภาคเกษตร(Sustainability)นอกจากนี้ประเทศไทยได้นำโมเดลเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG Economy)มาใช้ในการพัฒนาและปรับตัวโดยมีการสนับสนุนการวิจัยและลงทุนทางด้านวิทยาศาสตร์เทคโนโลยีและนวัตกรรมมีการนำ“เกษตรอัจฉริยะ”และใช้เทคโนโลยีมาพัฒนาภาคเกษตรให้ก้าวหน้ายิ่งขึ้น
รัฐมนตรีเกษตรฯกล่าวว่าประเทศไทยพร้อมที่จะเป็น“ครัวของโลกที่เป็นมิตรต่อสิ่งแวดล้อม(Green Kitchen of the World)”โดยช่วงที่ผ่านมากระทรวงเกษตรและสหกรณ์ภาครัฐภาคเอกชนและภาคประชาสังคมได้จัดเวที“ชวนคิดชวนคุย” (National Dialogues)รวมทั้งมีการประชุมกับหน่วยงานสหประชาชาติและสำนักงานFAOประจำภูมิภาคเอเชียและแปซิฟิกเพื่อรวบรวมแนวคิดข้อเสนอแนะและแนวทางในการปรับเปลี่ยนพลิกโฉมระบบอาหารและภาคเกษตรของประเทศไทยไปสู่ความยั่งยืนเช่น1)การสร้างความเข้มแข็งในการพึ่งพาตนเองด้านอาหารตั้งแต่ระดับครัวเรือนโดยประเทศไทยได้น้อมนำ“หลักปรัชญาเศรษฐกิจพอเพียง”และเกษตรทฤษฎีใหม่มาเป็นแนวทางในการสร้างความเข้มแข็งให้ระบบอาหารและภาคเกษตรในระดับหมู่บ้านและตำบลทั่วประเทศ2)การบูรณาการความร่วมมือจากทุกภาคส่วนโดยเน้นความสำคัญของบทบาทเกษตรกรรายย่อยสตรีและยุวเกษตรกร3)การขับเคลื่อนนโยบายโลกไปสู่การปฏิบัติจริงในระดับพื้นที่และ4)การลดความเหลื่อมล้ำและทำให้ทุกคนสามารถเข้าถึงทรัพยากรได้อย่างยุติธรรม
นอกจากนี้รมว.กษ.ยังกล่าวทิ้งท้ายว่าเราต้องมีระบบอาหารที่รักษาสมดุลในทุกมิติประชาชนทุกคนต้อง“กินอิ่ม” “มีสุขภาพดี”และมีการใช้ประโยชน์จากทรัพยากรธรรมชาติอย่างยั่งยืนและไม่ทำลายสิ่งแวดล้อม
วันศุกร์ที่ 20 พฤษภาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความก้าวหน้าโครงการก่อสร้างสะพานข้ามห้วยทับทัน จังหวัดศรีสะเกษ
เพื่ออำนวยความสะดวกในการเดินทางของประชาชนสองจังหวัด ยกระดับคุณภาพชีวิต สร้างงานเพิ่มรายได้
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความก้าวหน้าโครงการก่อสร้างสะพานข้ามห้วยทับทัน อำเภอห้วยทับทัน จังหวัดศรีสะเกษ พร้อมด้วย พร้อมด้วย นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายอภิรัฐ ไชยวงศ์น้อย อธิบดีกรมทางหลวงชนบท นายปริญญา แสงสุวรรณ อธิบดีกรมท่าอากาศยาน นายพิเชฐ คุณาธรรมรักษ์ รองอธิบดีกรมการขนส่งทางราง และหัวหน้าหน่วยงานในสังกัดกระทรวงคมนาคมที่เกี่ยวข้องร่วมลงพื้นที่ โดยมี นายสำรวย เกษกุล รองผู้ว่าราชการจังหวัดศรีสะเกษ หัวหน้าส่วนราชการในพื้นที่ สมาชิกสภาผู้แทนราษฎรพรรคภูมิใจไทย ผู้นำท้องถิ่น พร้อมด้วยประชาชนร่วมให้การต้อนรับ ในวันที่ 20 พฤษภาคม 2565
นายศักดิ์สยาม ชิดชอบ กล่าวว่า จากนโยบายของรัฐบาลภายใต้การบริหารงานของ พลเอก ประยุทธ์ จันทร์โอชา นายกรัฐมนตรี ที่มีความมุ่งมั่นพัฒนาโครงข่ายคมนาคมขนส่งทั่วทั้งประเทศ อย่างบูรณาการทั้งทางบก ราง น้ำ และอากาศ เพื่อขับเคลื่อนเศรษฐกิจของประเทศ สร้างความอยู่ดีกินดีให้กับประชาชน พร้อมสร้างความเชื่อมั่นในการเดินทางบนถนนและสะพานที่อยู่ในความดูแลของกระทรวงคมนาคม ให้มีความสะดวก ปลอดภัย ตรงเวลา มีประสิทธิภาพ และลดค่าครองชีพของประชาชน กระทรวงคมนาคมจึงมอบหมายให้กรมทางหลวงชนบท (ทช.) ดำเนินโครงการก่อสร้างสะพานข้ามห้วยทับทัน อำเภอห้วยทับทัน จังหวัดศรีสะเกษ เพื่อทดแทนสะพานเดิม (สะพานไม้) ซึ่งเป็นสะพานที่ประชาชนในพื้นที่ใช้ประโยชน์ในการเดินทางและขนส่งพืชผลทางการเกษตร เชื่อมต่อระหว่างบ้านหนองสะมอน ตำบลเมืองหลวง อำเภอห้วยทับทัน จังหวัดศรีสะเกษ กับตำบลหมื่นศรี อำเภอสำโรงทาบ จังหวัดสุรินทร์ ซึ่งมีสภาพชำรุดทรุดโทรม ทำให้ประชาชนเดินทางไม่สะดวกและอาจก่อให้เกิดอันตรายได้
ปัจจุบันโครงการดังกล่าวได้สำรวจออกแบบและประมาณการโครงการแล้วเสร็จ โดยมีรูปแบบการก่อสร้างเป็นสะพานคอนกรีตเสริมเหล็ก ความยาว 340 เมตร กว้าง 9 เมตร (ไม่มีทางเท้า) ถนนเชิงลาดกว้าง 6 เมตร ทั้ง 2 ฝั่ง ยาว 3,375 เมตร มีถนนต่อเชื่อมทั้ง 2 ด้าน พร้อมเครื่องหมายจราจรและสิ่งอำนวยความปลอดภัย งบประมาณในการก่อสร้างรวม 119,000,000 บาท โดยใช้งบประมาณปี 2566 จำนวน 23,800,000 บาท และงบผูกพันในปีต่อ ๆ ไป จำนวน 95,200,000 บาท ระยะเวลาดำเนินการปี 2566 - 2568 ทั้งนี้ เมื่อโครงการแล้วเสร็จประชาชนในพื้นที่จะสามารถเดินทางได้อย่างสะดวก รวดเร็ว ปลอดภัย ช่วยลดระยะเวลารวมถึงค่าใช้จ่ายในการเดินทาง เพิ่มประสิทธิภาพของระบบคมนาคมภายในจังหวัด ยกระดับคุณภาพชีวิตของประชาชน สร้างงานและเพิ่มรายได้
นอกจากนี้ รัฐมนตรีว่าการกระทรวงคมนาคมได้ลงพื้นที่พบปะพี่น้องประชาชนบ้านหนองสะมอน ตำบลเมืองหลวง อำเภอห้วยทับทัน จังหวัดศรีสะเกษ และพื้นที่ใกล้เคียง พร้อมรับฟังความคิดเห็นและความต้องการของประชาชนในพื้นที่ เพื่อนำมาพัฒนาโครงการต่าง ๆ ของกระทรวงคมนาคมให้มีความเหมาะสม สอดคล้องกับรูปแบบวิถีชีวิต ครอบคลุมทุกมิติ และเกิดประโยชน์สูงสุดต่อไป
วันศุกร์ที่ 6 สิงหาคม 2564
บสย. รายงานผลดำเนินงานค้ำประกันสินเชื่อ 7 เดือน ระหว่าง มกราคม – กรกฏาคม 2564
บสย.เร่งเติมทุน พยุงธุรกิจ เผยโครงการค้ำประกันสินเชื่อฟื้นฟู ช่วย SMEs ได้มาก ดันยอดค้ำ 7 เดือนพุ่งสูงสุดเป็นประวัติการณ์ 144,620 ล้านบาท ครึ่งปีหลังอัดมาตรการ ผ่อนปรน - พักชำระ ถึงสิ้นปี
บรรษัทประกันสินเชื่ออุตสาหกรรมขนาดย่อม (บสย.) รายงานผลดำเนินงานค้ำประกันสินเชื่อ 7 เดือน ระหว่าง มกราคม – กรกฏาคม 2564 อนุมัติค้ำประกันสินเชื่อรวม 144,620 ล้านบาท หนังสือค้ำประกัน (LG) 129,760 ฉบับ เผยโครงการค้ำประกันสินเชื่อฟื้นฟู ช่วย SMEs ได้มาก กระตุ้นยอดค้ำ SMEs พุ่งสูงสุดเป็นประวัติการณ์ พร้อมอัดมาตรการ ผ่อนปรน –พักชำระ ต่อลมหายใจ SMEs ถึงสิ้นปี 2564
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลดำเนินงานค้ำประกันสินเชื่อ บสย. ในรอบ 7 เดือน ระหว่าง 1 มกราคม ถึง 31 กรกฏาคม 2564 ได้ช่วยค้ำประกันสินเชื่อแก่ผู้ประกอบการ SMEs ให้เข้าถึงเงินทุน โดยอนุมัติค้ำประกันไปแล้ว 144,620 ล้านบาท คิดเป็นจำนวน LG 129,760 ฉบับ ผ่านโครงการค้ำประกันสินเชื่อต่างๆ ดังนี้
1. โครงการค้ำประกันสินเชื่อฟื้นฟู วงเงิน 68,840 ล้านบาท จำนวน LG 22,890 ฉบับ
2. โครงการค้ำประกันสินเชื่อ บสย.SMEs สร้างชาติ (PGS9) วงเงิน 57,640 ล้านบาท จำนวน LG 13,780 ฉบับ
3. โครงการค้ำประกันสินเชื่อ Micro ต้องชนะ หรือ Micro 4 วงเงิน 8,600 ล้านบาท จำนวน LG 87,830 ฉบับ
4. โครงการอื่นๆ วงเงิน 9,540 ล้านบาท จำนวน LG 5,260 ฉบับ
ผลดำเนินงานค้ำประกันสินเชื่อ 7 เดือนแรกในปีนี้ ได้สร้างสถิติใหม่ยอดค้ำประกันสินเชื่อสูงสุดเป็นประวัติการณ์ของ บสย. นับตั้งแต่ก่อตั้ง โดยโครงการค้ำประกันสินเชื่อฟื้นฟู มีการอนุมัติวงเงินค้ำประกันสูงสุด จำนวน 68,840 ล้านบาท และ โครงการค้ำประกันสินเชื่อ Micro 4 เพื่อผู้ประกอบการ SMEs รายย่อย มีการอนุมัติ LG สูงสุด จำนวน 87,830 ฉบับ
สำหรับการดำเนินมาตรการช่วยเหลือผู้ประกอบการ SMEs ครึ่งปีหลัง ได้เร่งดำเนินการมาตรการผ่อนปรน และพักชำระหนี้ สำหรับ“ลูกค้า” และ “ลูกหนี้” บสย. โดยจะดำเนินมาตรการ ตั้งแต่บัดนี้ สิ้นสุด 31 ธันวาคม 2564 ได้แก่
1.มาตรการพักชำระค่าธรรมเนียม 2 เดือน ขยายระยะเวลาการชำระค่าธรรมเนียมค้ำประกันสำหรับ “ลูกค้า” ปัจจุบัน บสย.ทุกประเภท โครงการค้ำประกัน ทุกกลุ่มธุรกิจ ครอบคลุมทั่วประเทศ ที่ครบกำหนดชำระค่าธรรมเนียมการค้ำประกันสินเชื่อในช่วงวันที่ 1 สิงหาคม 2564 - 30 กันยายน 2564
2.มาตรการลดค่างวด สูงสุด 6 เดือน สำหรับลูกหนี้ประนอมหนี้ กับ บสย. โดยลดค่างวดการผ่อนชำระหนี้ เหลือ 20% หรือ ชำระขั้นต่ำ 500 บาท/เดือน สูงสุด 6 เดือน โดยต้องไม่เกินเดือนธันวาคม 2564 สามารถยื่นคำขอได้ตั้งแต่บัดนี้ - 31 ต.ค. 2564
3.มาตรการพักชำระหนี้ สำหรับลูกหนี้ประนอมหนี้กับ บสย. ที่ค้างชำระไม่เกิน 3 งวด (ณ วันที่อนุมัติ) เฉพาะลูกหนี้กลุ่มประเภทธุรกิจร้านอาหาร ธุรกิจภาคท่องเที่ยว และโรงแรม รวมถึงกลุ่มธุรกิจที่ต้องปิดกิจการตามมาตรการภาครัฐ พักชำระค่างวดที่ถึงกำหนดชำระ สูงสุด 6เดือน แต่ไม่เกินเดือนธันวาคม 2564 แล้วแต่ระยะเวลาใดจะถึงก่อน ยื่นคำขอได้ตั้งแต่บัดนี้ - 31 ต.ค. 2564
ทั้งนี้ ผู้ประกอบการที่เป็นลูกค้า บสย.สามารถแจ้งความประสงค์ ขอใช้มาตรการความช่วยเหลือและขอรับคำปรึกษาได้ที่ “ศูนย์ที่ปรึกษาทางการเงิน SMEs” หรือ บสย.F.A. Center ผ่านบสย.Call Center 02-890-9999 ทุกวันทำการ จันทร์-ศุกร์ เวลา 8.30-16.30 น.
วันพุธที่ 13 เมษายน 2565
โฆษกรัฐบาลสวนเพื่อไทยไม่หนักใจคำขู่ยื่นอภิปรายไม่ไว้วางใจ ย้ำรัฐบาลพร้อมชี้แจงเสมอ แนะอย่าใช้ข้อมูลเลื่อนลอย ไม่มีน้ำหนัก เอาแต่ความรู้สึกและวาทกรรมเหมือนที่ผ่านมา
โฆษกรัฐบาลสวนเพื่อไทยไม่หนักใจคำขู่ยื่นอภิปรายไม่ไว้วางใจ ย้ำรัฐบาลพร้อมชี้แจงเสมอ แนะอย่าใช้ข้อมูลเลื่อนลอย ไม่มีน้ำหนัก เอาแต่ความรู้สึกและวาทกรรมเหมือนที่ผ่านมา
วันที่ 13 เมษายน 2565นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่นายจิรายุ ห่วงทรัพย์ ส.ส. พรรคเพื่อไทยกล่าวถึงการเปิดอภิปรายไม่ไว้วางใจที่จะล่าช้ากว่าเดิมเพราะต้องการเก็บข้อมูลที่มีความแม่นยำ เนื่องจากพบว่ากระทรวงมีการใช้อำนาจหน้าที่ในทางมิชอบหรือใช้เล่ห์เหลี่ยมทางกฎหมายในการทำงาน ว่า อย่าว่าแต่ฝ่ายค้านพร้อมจะยื่นญัตติพรุ่งนี้แต่เพียงฝ่ายเดียวเลย เพราะรัฐบาลก็พร้อมที่จะชี้แจงทุกประเด็นในทุกวันอยู่แล้ว การอ้างว่าจะยื่นล่าช้ากว่าวันที่ 22 พ.ค.เพื่อรวบรวมข้อมูลให้มีความแม่นยำ คมและเด็ดนั้นก็เป็นเพียงเกมการเมือง เพื่อเตะถ่วงเวลาออกไปเท่านั้น และถ้าข้อกล่าวอ้างนั้นเป็นจริงก็เชื่อว่าข้อมูลที่มีอยู่หรือที่จะได้มาใหม่ก็คงไม่พ้นเรื่องเก่า ๆ ที่เคยอภิปรายรัฐบาลมาแล้ว เพราะไม่รู้จะเอาอะไรมากล่าวหาได้อีก และที่ผ่านมาก็ไม่สามารถทำให้ประชาชนหรือ ส.ส.ส่วนใหญ่ในสภาคล้อยตามได้ เพราะเป็นประเด็นที่เลื่อนลอย ไม่มีน้ำหนักเพียงพอ ข้อมูลส่วนใหญ่มักมาจากอารมณ์และความรู้สึกเสียมากกว่า
"ขอยืนยันว่าที่ผ่านมารัฐบาลทำหน้าที่ด้วยความถูกต้อง ตรงไปตรงมา และสอดคล้องกับสถานการณ์ที่เป็นจริง บนพื้นฐานของประโยชน์ต่อประชาชนและประเทศชาติเป็นสำคัญ ดังนั้นไม่ว่าฝ่ายค้านจะหยิบยกประเด็นอะไรมากล่าวหาคณะรัฐมนตรีหรือรัฐบาล ทุกท่านก็สามารถชี้แจงได้ทุกเรื่องอยู่แล้ว และไม่มีใครหนักใจต่อคำขู่ของนายจิรายุฯ เลยแม้แต่น้อย ขอเพียงอย่าใช้เล่ห์เหลี่ยมหรือคำพูดที่ประชดประชันเสียดสีแบบเอามันแต่ไม่เด็ดจริงเหมือนที่เคยทำมาตลอดก็แล้วกัน" นายธนกร กล่าว
วันศุกร์ที่ 17 ธันวาคม 2564
‘รมช.มนัญญา’ ขับเคลื่อนโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จ.อุทัยธานี
‘รมช.มนัญญา’ ขับเคลื่อนโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จ.อุทัยธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานกิจกรรมมอบเครื่องจักรกลการเกษตร สิ่งก่อสร้าง และวัสดุครุภัณฑ์ให้กับกลุ่มแปลงใหญ่ โครงการประชาสัมพันธ์การขับเคลื่อนโครงการยกระดับแปลงใหญ่ด้วยเกษตรสมัยใหม่ และเชื่อมโยงตลาด จังหวัดอุทัยธานี ณ องค์การบริหารส่วนตำบลไผ่เขียว อำเภอสว่างอารมณ์ จังหวัดอุทัยธานี โดยมี นายพีระพล ตัณฑโอภาส รองผู้ว่าราชการจังหวัดอุทัยธานี นายอำพันธุ์ เวฬุตันติ รองปลัดกระทรวงเกษตรและสหกรณ์ นายโอภาส ทองยงค์ อธิบดีกรมตรวจบัญชีสหกรณ์
นายขจร เราประเสริฐ รองอธิบดีกรมส่งเสริมการเกษตร หัวหน้าส่วนราชการ และเกษตรกรเข้าร่วม โอกาสนี้ รมช.มนัญญา ได้มอบเงินโครงการประกันรายได้ เกษตรกรผู้ปลูกข้าว ปี 2564/65 และโครงการสนับสนุนค่าบริหารจัดการ และพัฒนาคุณภาพผลผลิต เกษตรกรผู้ปลูกข้าว ปี 2564/65 จากนั้นเยี่ยมชมนิทรรศการการดำเนินงานโครงการยกระดับแปลงใหญ่ด้วยเกษตรสมัยใหม่ฯ ตลอดจนการจำหน่ายสินค้าของกลุ่มวิสาหกิจชุมชน และยังสมาร์ทฟาเมอร์ ของจังหวัดอุทัยธานี
รมช.มนัญญา กล่าวว่า จากสถานการณ์การระบาดของโรคติดเชื้อไวรัสโคโรนา 2019 ที่ส่งผลต่อภาวะเศรษฐกิจ และสังคมของประเทศ โดยเฉพาะเกษตรกรที่เป็นกําลังหลักในการขับเคลื่อนเศรษฐกิจฐานรากของประเทศ กระทรวงเกษตรและสหกรณ์ จึงได้ดำเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดขึ้น โดยมีวัตถุประสงค์ เพื่อเพิ่มประสิทธิภาพการผลิต ลดต้นทุนการผลิตให้กับกลุ่มเกษตรกร โดยการประยุกต์ใช้เทคโนโลยี และนวัตกรรมที่เหมาะสม เพื่อยกระดับการผลิตไปสู่สินค้าที่มีคุณภาพมาตรฐาน สอดคล้องกับความต้องการของตลาดและอุตสาหกรรมต่อเนื่องที่มีมูลค่าเพิ่มสูงขึ้น ซึ่งการนำหลักเกษตรสมัยใหม่ และเทคโนโลยีการเกษตรที่เหมาะสมมาพัฒนาต่อยอด จะช่วยให้กลุ่มแปลงใหญ่เพิ่มประสิทธิภาพการผลิตสินค้าเกษตรให้ดียิ่งขึ้น มีความเข้มแข็งในการบริหารจัดการกลุ่ม สร้างโอกาสในการเพิ่มคุณภาพผลผลิต ลดต้นทุนการผลิต และพัฒนาคุณภาพชีวิตของเกษตรกรให้ดีขึ้นอย่างยั่งยืน
รมช.มนัญญา กล่าวเพิ่มเติมว่า ในส่วนของการช่วยเหลือ เพื่อบรรเทาความเดือดร้อนของเกษตรกรผู้ปลูกข้าว เนื่องจากภาระต้นทุนการผลิตที่สูงขึ้น รัฐบาลได้มีโครงการประกันรายได้เกษตรกรผู้ปลูกข้าว ปี 2564/65 และโครงการสนับสนุนค่าบริหารจัดการ และพัฒนาคุณภาพผลผลิต เกษตรกรผู้ปลูกข้าวเพื่อช่วยสร้างแรงจูงใจ ให้เกษตรกรมีการผลิต และดูแลผลผลิตให้มีคุณภาพดีมีโอกาสขายข้าวในราคาที่สูงขึ้น ทำให้เกษตรกรมีรายได้มากขึ้น และมีความเป็นอยู่ที่ดีขึ้น
สำหรับจังหวัดอุทัยธานี ได้ดำเนินงานตามโครงการยกระดับแปลงใหญ่ ด้วยเกษตรสมัยใหม่และเชื่อมโยงตลาด ทั้งหมด 30 แปลง เกษตรกร 1,985 ราย งบประมาณรวม 82 ล้านบาท กลุ่มแปลงใหญ่ ทั้ง 30 แปลง ได้ดำเนินการจัดซื้อจัดจ้างพัสดุครุภัณฑ์ และสิ่งก่อสร้าง ตามแผนงานโครงการที่ได้รับการอนุมัติงบประมาณเรียบร้อยแล้ว และพร้อมจะส่งมอบให้กับกลุ่มแปลงใหญ่ เพื่อนำไปใช้ประโยชน์ตามแผนการผลิตของกลุ่มต่อไป โดยมีหน่วยงานที่รับผิดชอบ เป็นเจ้าของสินค้าเกษตรแปลงใหญ่ในพื้นที่ จำนวน 3 หน่วยงาน ได้แก่ 1) สำนักงานเกษตรจังหวัดอุทัยธานี จำนวน 23 แปลง เกษตรกร 1,361 ราย จำนวน 9 ชนิดสินค้า ได้แก่ มันสำปะหลัง อ้อยโรงงาน ข้าวโพดเลี้ยงสัตว์ สับปะรด ปาล์มน้ำมัน ถั่วเหลือฝักสด ทุเรียน มะม่วง และพืชผัก 2) ศูนย์เมล็ดพันธุ์ข้าวชัยนาท จำนวน 6 แปลง เกษตรกร 588 ราย ชนิดสินค้า ได้แก่ ข้าว และ 3) สำนักงานปศุสัตว์จังหวัดอุทัยธานี จำนวน 1 แปลง เกษตรกร 36 ราย ชนิดสินค้า ได้แก่ แพะ
วันพฤหัสบดีที่ 18 พฤศจิกายน 2564
นายกรัฐมนตรีถวายผ้าพระกฐินพระราชทานสำนักนายกรัฐมนตรี ประจำปี 2564 ณ วัดหงส์รัตนารามราชวรวิหาร พร้อมถวายจตุปัจจัย ยอดเงินรวม 10,008,846.72 บาท
นายกรัฐมนตรีถวายผ้าพระกฐินพระราชทานสำนักนายกรัฐมนตรี ประจำปี 2564 ณ วัดหงส์รัตนารามราชวรวิหาร พร้อมถวายจตุปัจจัย ยอดเงินรวม 10,008,846.72 บาท
วันนี้ (17 พฤศจิกายน 2564) เวลา 13.00 น. ณ วัดหงส์รัตนารามราชวรวิหาร เขตบางกอกใหญ่ กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีถวายผ้าพระกฐินพระราชทานสำนักนายกรัฐมนตรี ประจำปี 2564 โดยมีคณะรัฐมนตรี อาทิ นายศักดิ์สยาม ชิดชอบ รัฐมนตรีว่าการกระทรวงคมนาคม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคมพร้อมด้วยนายดิสทัต โหตระกิตย์ เลขาธิการนายกรัฐมนตรี นายธนกร วังบุญคงชนะ โฆษกประจำสำนักนายกรัฐมนตรี หัวหน้าส่วนราชการ ข้าราชการ และประชาชน เข้าร่วมพิธีด้วย
เมื่อเดินทางถึง นายกรัฐมนตรีถวายพานดอกไม้ และจุดเครื่องทองน้อยถวายราชสักการะสมเด็จพระเจ้ากรุงธนบุรีมหาราช ณ ศาลสมเด็จพระเจ้ากรุงธนบุรีมหาราช จากนั้น นายกรัฐมนตรีถวายความเคารพพระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน และเดินเข้าสู่พระอุโบสถพร้อมวางผ้าพระกฐินบนพานแว่นฟ้า
โอกาสนี้ นายกรัฐมนตรีจุดธูปเทียนบูชาพระรัตนตรัย กล่าวคำนมัสการและกล่าวคำถวายผ้าพระกฐิน พร้อมถวายเครื่องบริวารกฐิน โดยมีคณะรัฐมนตรี ข้าราชการชั้นผู้ใหญ่ ถวายเครื่องไทยธรรมแด่พระสงฆ์ จากนั้น นายกรัฐมนตรีถวายจตุปัจจัยแด่ประธานพระสงฆ์ และกรวดน้ำ รับพรเสร็จแล้วกราบลาพระประธานและพระสงฆ์ โดยยอดเงินที่ถวายผ้าพระกฐินพระราชทานสำนักนายกรัฐมนตรี ประจำปี 2564 เป็นจำนวนเงินทั้งสิ้น 10,008,846.72 บาท โดยมีประชาชนผู้มีจิตศรัทธาร่วมสมทบด้วย
ก่อนเดินทางกลับ นายกรัฐมนตรีนำคณะรัฐมนตรีและผู้ร่วมงาน ร่วมถวายพวงมาลัยและกราบสักการะหลวงพ่อทองคำในพระวิหาร เพื่อความเป็นสิริมงคล และทักทายประชาชนที่มาร่วมพิธีในครั้งนี้ด้วย
...................
วันพุธที่ 29 มิถุนายน 2565
​ผู้ช่วยรัฐมนตรีฯ ให้ประธานกรรมการบริหารบริษัท New Energy Way จำกัด นำคณะผู้บริหารบริษัท Airway Automobiles จำกัด เข้าพบ
​ผู้ช่วยรัฐมนตรีฯ ให้ประธานกรรมการบริหารบริษัท New Energy Way จำกัด นำคณะผู้บริหารบริษัท Airway Automobiles จำกัด เข้าพบ
วันนี้ (28 มิถุนายน 2565) นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม ให้นางสาวธนัทภัทร เทียนทอง ประธานกรรมการบริหารบริษัท New Energy Way จำกัด และคณะผู้บริหารบริษัท Aiway Automobiles จำกัด เข้าพบ เพื่อหารือเกี่ยวกับแนวทางความร่วมมือในการผลักดันยานยนต์ไฟฟ้าในประเทศไทย และแนวทางการส่งเสริมของภาครัฐ เพื่อให้เกิดการขับเคลื่อนในอุตสาหกรรมยานยนต์ และเพื่อให้ประเทศไทยได้เป็นศูนย์กลางยานยนต์ไฟฟ้าของเอเชียตะวันออกเฉียงใต้ ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันจันทร์ที่ 18 กรกฎาคม 2565
ไอแบงก์ออกแคมเปญ “มีบ้านมีเงิน” ระลอก 2 ตามคำเรียกร้อง
ไอแบงก์ออกแคมเปญสินเชื่อ “มีบ้านมีเงิน” ระลอก 2 แคมเปญสินเชื่อสำหรับลูกค้า ที่กำลังมองหาผลิตภัณฑ์สินเชื่อบ้านแลกเงิน และสินเชื่อรีไฟแนนซ์ที่อยู่อาศัย ที่มอบอัตรากำไรต่ำพิเศษ พร้อมฟรีค่าธรรมเนียมนิติกรรมสัญญา และฟรีค่าประเมินราคาหลักประกันเต็มจำนวน
ธนาคารอิสลามแห่งประเทศไทย (ไอแบงก์) ออกแคมเปญสินเชื่อ “มีบ้านมีเงิน” ระลอก 2 แคมเปญสินเชื่อสำหรับลูกค้า ที่กำลังมองหาผลิตภัณฑ์สินเชื่อบ้านแลกเงิน และสินเชื่อรีไฟแนนซ์ที่อยู่อาศัย ที่มอบอัตรากำไรต่ำพิเศษ พร้อมฟรีค่าธรรมเนียมนิติกรรมสัญญา และฟรีค่าประเมินราคาหลักประกันเต็มจำนวน สนใจสมัครสินเชื่อถึงสิ้นเดือนสิงหาคมนี้
แคมเปญสินเชื่อ “มีบ้านมีเงิน” เป็นแคมเปญที่ไอแบงก์ออกในช่วงเดือนมิถุนายนที่ผ่านมา เพื่อเป็นการเฉลิมฉลองครบรอบ 19 ปี โดยระยะเวลาออกแคมเปญตั้งแต่ 1-30 มิถุนายน ผลปรากฏว่าการตอบรับดีเกินคาดและมีเสียงเรียกร้องให้ไอแบงก์ ต่อแคมเปญ “มีบ้านมีเงิน” อีกครั้ง เพื่อมอบสิทธิพิเศษสำหรับลูกค้าที่ขอสินเชื่อบ้านแลกเงิน สินเชื่อที่ใช้บ้านปลอดภาระมาขอวงเงินอเนกประสงค์ ซึ่งทำให้ลูกค้าสามารถเสริมสภาพคล่องใช้จ่ายตามความจำเป็นได้ ให้วงเงินสูงสุด 5 ล้านบาท ผ่อนได้นาน 20 ปี คิดอัตรากำไร SPRL - 2.50% ต่อปี ตลอดอายุสัญญา (ปัจจุบัน SPRL = 7.40%) หรือ ลูกค้าที่ขอสินเชื่อเพื่อรีไฟแนนซ์ที่อยู่อาศัยจากสถาบันการเงินอื่น ไอแบงก์ให้วงเงินสูงสุด 20 ล้านบาท ผ่อนได้นาน 35 ปี คิดอัตรากำไรเริ่มต้น 2.25% ต่อปี ในปีแรก โดยลูกค้าที่ขอสินเชื่อบ้านแลกเงิน หรือ สินเชื่อรีไฟแนนซ์บ้าน หรือทั้งสองวงเงินพร้อมกัน จะได้รับสิทธิ์ ฟรี ค่าธรรมเนียม Front – end Fee ฟรีค่าประเมินราคาหลักประกันทั้งจำนวน (โดยให้ลูกค้าสำรองจ่ายก่อนและขอชดเชยหลังจากที่มีการเบิกใช้สินเชื่อกับธนาคาร) และฟรี ค่าธรรมเนียมนิติกรรมสัญญา ซึ่งการออกแคมเปญ “มีบ้านมีเงิน” ระลอก 2 นี้เริ่มตั้งแต่วันที่ 15 กรกฎาคม ถึง 31 สิงหาคม 2565 นี้
ผู้สนใจสามารถติดต่อยื่นขอสินเชื่อได้ที่ ไอแบงก์ ทุกสาขา ทั่วประเทศ ตั้งแต่วันนี้ ถึง 31 สิงหาคม 2565 หรือสอบถามข้อมูลเพิ่มเติ่ม ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก
วันจันทร์ที่ 8 พฤศจิกายน 2564
กระทรวงเกษตรและสหกรณ์ วางแนวทางการบริหารจัดการปุ๋ย เพื่อลดต้นทุนเกษตรกร
กระทรวงเกษตรและสหกรณ์ วางแนวทางการบริหารจัดการปุ๋ย เพื่อลดต้นทุนเกษตรกร
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมแนวทางการบริหารจัดการปุ๋ย ปี 2564 - 2569 ครั้งที่ 3 ผ่านระบบ Video Conference (Zoom Meeting) โดยที่ประชุมได้มีการหารือแนวทางการบริหารจัดการปุ๋ย ปี 2565 - 2569 ของกระทรวงเกษตรและสหกรณ์ ซึ่งที่ประชุมมีมติเห็นชอบแนวทางดังกล่าว และมอบหมายให้ปรับข้อมูลตามที่ที่ประชุมเสนอแนะ อีกทั้งได้เห็นชอบแนวทางช่วยเหลือเกษตรกรและสถาบันเกษตรกรจากปัญหาราคาปุ๋ยเคมีที่ปรับตัวสูงขึ้นโดยมีแผนการช่วยเหลือ ดังนี้
1. แผนระยะสั้น ประกอบด้วย
1.1 โครงการลดราคาปุ๋ยของกรมการค้าภายใน กระทรวงพาณิชย์ โดยมอบหมายให้กรมส่งเสริมการเกษตร และกรมส่งเสริมสหกรณ์ สำรวจความต้องการใช้ปุ๋ยของสถาบันเกษตรกร ทั้งสูตร ปริมาณ ช่วงเวลาที่ต้องการใช้ สำหรับฤดูกาลผลิตที่จะมาถึง เพื่อให้สอดคล้องกับความต้องการใช้ปุ๋ยของเกษตรกร เพื่อส่งข้อมูลให้กระทรวงพาณิชย์ดำเนินการในส่วนที่เกี่ยวข้องต่อไป
1.2 โครงการพัฒนาธุรกิจบริการดินและปุ๋ยเพื่อชุมชน (One Stop Service) ระยะที่ 2 ที่กรมส่งเสริการเกษตรเป็นผู้รับผิดชอบหลัก จำนวน 297 ศูนย์ เกษตรกร 51,252 ราย พื้นที่ 265,430.25 ไร่ โดยจะเสนอของบประมาณตามกรอบแผนงานหรือโครงการภายใต้แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564
1.3 งานตามบทบาทภารกิจที่เกี่ยวข้องของแต่ละหน่วยงาน ในปี 2565
1.4 การเสนอโครงการขอรับการสนับสนุนงบกลาง จาก ครม. เพื่อชดเชยราคาปุ๋ยเคมี และค่าขนส่ง รวมทั้งการสนับสนุนสินเชื่อดอกเบี้ยต่ำจากสินเชื่อชุมชนสร้างไทยของ ธ.ก.ส.
2. แผนระยะยาว ประกอบด้วย
2.1 แผนบริหารจัดการปุ๋ย ปี 2565 – 2569
2.2 ส่งเสริมอุตสาหกรรมการผลิตปุ๋ยภายในประเทศ
2.3 การแลกเปลี่ยนปุ๋ยไนโตรเจน และโพแทส กับประเทศมาเลเซีย
2.4 การหาแหล่งแม่ปุ๋ยนำเข้าจากประเทศอื่นที่นอกเหนือจากที่เคยนำเข้าเดิม
2.5 การแต่งตั้งคณะทำงานร่วมระหว่างกระทรวงเกษตรและสหกรณ์ กระทรวงอุตสาหกรรม กระทรวงพาณิชย์ กระทรวงการต่างประเทศ ธนาคารเพื่อการเกษตรและสหกรณ์การเกษตร (ธ.ก.ส.) และหน่วยงานอื่นที่เกี่ยวข้อง เพื่อร่วมขับเคลื่อนแก้ไขปัญหาการปรับตัวสูงขึ้นของปุ๋ยเคมีเพื่อช่วยเหลือเกษตรกรและสถาบันเกษตรกร
ทั้งนี้ ที่ประชุมมอบหมายให้ฝ่ายเลขานุการจัดทำรายละเอียดเพื่อนำเสนอให้คณะกรรมการส่งเสริมการใช้ปัจจัยการผลิตที่เหมาะสมและลดต้นทุนการผลิตของเกษตรกรและสถาบันเกษตรกรพิจารณาให้ความเห็นชอบต่อไป
วันจันทร์ที่ 20 ธันวาคม 2564
รมช.ประภัตร เป็นประธานเปิดงานการสัมมนา “แนวทางการแก้ไขปัญหาการระบายน้ำของกรมชลประทานเข้าทุ่งลุ่มน้ำเจ้าพระยา (แก้มลิง) จนส่งผลกระทบต่อผลิตผลเกษตรกรรม”
รมช.ประภัตร เป็นประธานเปิดงานการสัมมนา “แนวทางการแก้ไขปัญหาการระบายน้ำของกรมชลประทานเข้าทุ่งลุ่มน้ำเจ้าพระยา (แก้มลิง) จนส่งผลกระทบต่อผลิตผลเกษตรกรรม” รับฟังปัญหาเกษตรกรทุ่งเจ้าเจ็ดและทุ่งโครงการส่งน้ำและบำรุงรักษาโพธิ์พระยา จังหวัดสุพรรณบุรี
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานการสัมมนา เรื่อง “แนวทางการแก้ไขปัญหาการระบายน้ำของกรมชลประทานเข้าทุ่งลุ่มน้ำเจ้าพระยา (แก้มลิง) จนส่งผลกระทบต่อผลิตผลเกษตรกรรม” ณ มหาวิทยาลัยเกษตรศาสตร์ วิทยาเขตสุพรรณบุรี อำเภอบางปลาม้า จังหวัดสุพรรณบุรี โดยมีนายทวีศักดิ์ ธนเดโชพล รองอธิบดีกรมชลประทาน นายณัฐภัทร สุวรรณประทีป ผู้ว่าราชการจังหวัดสุพรรณบุรี นายณัฐวุฒิ ประเสริฐสุวรรณประธานกรรมาธิการแก้ไขปัญหาราคาผลิตผลเกษตรกรรม สภาผู้แทนราษฎร ผู้นำภาคประชาชน ตลอดจนเกษตรกรจังหวัดสุพรรณบุรีเข้าร่วมการสัมมนา
รมช.ประภัตร กล่าวว่า จังหวัดสุพรรณบุรี มีพื้นที่ทุ่งเจ้าเจ็ดและทุ่งโครงการส่งน้ำและบำรุงรักษาโพธิ์พระยา เป็นพ้นที่ลุ่มต่ำ มักจะถูกน้ำท่วมเป็นประจำทุกปี ซึ่งกรมชลประทานได้นำแนวทางหลักการของโครงการแก้มลิงมาปรับใช้ในพื้นที่ โดยกำหนดให้พื้นที่ดังกล่าวเป็นพื้นที่รองรับน้ำ เพื่อกักเก็บไว้ในช่วงฤดูน้ำหลากแล้วระบายออกตอนน้ำลด และน้ำต้องไม่ท่วมหมู่บ้านและชุมชน ทั้งนี้ ในปี 2564 จังหวัดสุพรรณบุรีมีพื้นที่ประสบปัญหาอุทกภัย กว่า 10 อำเภอ เนื่องจากกรมชลประทานระบายน้ำเข้าพื้นที่จนเกินศักยภาพของพื้นที่ ประกอบกับน้ำในแม่น้ำท่าจีนมีปริมาณมาก ส่งผลให้น้ำเอ่อเข้าท่วมบ้านเรือนและพื้นที่ทางการเกษตรของประชาชน นอกจากปัญหาอุทกภัยแล้ว เกษตรกรที่อยู่บริเวณทุ่งเจ้าเจ็ดและทุ่งโครงการส่งน้ำและบำรุงรักษาโพธิ์พระยา ยังประสบปัญหาขาดแคลนน้ำทำการเกษตรในฤดูแล้ง ดังนั้น การสัมมนาในวันนี้จึงจัดขึ้น เพื่อระดมความคิดเห็นและรับฟังปัญหาของเกษตรกรที่อาศัยอยู่ในพ้นที่ดังกล่าวฯ รวมถึงหาแนวทางแก้ไข และนำเสนอหน่วยงานที่รับผิดชอบต่อไป
“หลังจากรับฟังปัญหาต่างๆ ของเกษตรกรในพื้นที่แล้ว มีหลายเรื่องที่สามารถแก้ไขได้ทันที และตนได้สั่งการไปแล้ว อาทิ การกำหนดระยะเวลาทำนาของเกษตรกร 2 ครั้ง/ปี โดยครั้งแรกเริ่ม 1 มกราคม 2565 – 16 เมษายน 2565 และครั้งที่ 2 เริ่ม 1 พฤษภาคม 2565 โดยให้กรมชลประทานรับผิดชอบในการปล่อยน้ำเข้าพื้นที่ตั้งแต่ 1 มกราคม – 30 กันยายน 2565 เพื่อให้เกษตรกรมีน้ำในการเพาะปลูก และสามารถเก็บเกี่ยวผลผลิตได้ทันก่อนฤดูน้ำหลากของจังหวัดสุพรรณบุรี และตนยังได้สั่งการให้ดำเนินการขุดลอกคูคลอง ขุดลอกแก้มลิงทุ่งเจ้าเจ็ดและทุ่งโครงการส่งน้ำและบำรุงรักษาโพธิ์พระยา และแม่น้ำท่าจีน เพื่อให้พร้อมสำหรับการระบายน้ำและการกักน้ำในช่วยฤดูน้ำหลาก รวมถึงให้กรมชลประทานตรวจสอบ ซ่อมบำรุง ดูแลรักษาประตูระบายน้ำและเครื่องผลักดันน้ำ และเครื่องสูบน้ำในพื้นที่ ให้สามารถใช้งานได้อย่างเต็มประสิทธิภาพ เพื่อเตรียมรับสถานการณ์ในปี 2565 ต่อไป นอกจากนี้ ในส่วนของปัญหาของเกษตรกรในพื้นที่ที่ยังไม่ได้ข้อสรุปในวันนี้ หรือยังไม่สามารถดำเนินการได้ทันที ผู้มีส่วนเกี่ยวข้องจะเร่งหารือ และนำเสนอหน่วยงานรับผิดชอบอย่างเร่งด่วนต่อไป” รมช.ประภัตร กล่าว
วันพุธที่ 2 กุมภาพันธ์ 2565
นายจ้างปลื้ม นำเข้า MoU ฉลุย “รมว.เฮ้ง” กำชับกรมการจัดหางาน ประสานจังหวัดเตรียมความพร้อมสถานที่กักตัว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เมื่อวันที่ 1 กุมภาพันธ์ 2565 แรงงานกัมพูชา ที่เข้ามาทำงานกับนายจ้างในประเทศตาม MOU  จำนวน 185 คน ได้เดินทางเข้าประเทศไทยทางด่านผ่านแดนถาวรบ้านคลองลึก อ.อรัญประเทศ จ.สระแก้ว
หลังจากการดำเนินการตามขั้นตอนของทางการไทย มีแรงงาน จำนวน 158 คน เข้ากักตัวในสถานที่กักกันรูปแบบเฉพาะองค์กร (Organization Quarantine) ในพื้นที่จังหวัดสระแก้ว ณ อาคาร อินโดจีน Grand Residence ศูนย์ OQ บริษัท สุวรรณภูมิอินเตอร์เฮลท์เมด จำกัด โดยจะต้องกักตัวอย่างน้อย 7 วัน ตามมาตรการป้องกันและควบคุมโรคของกระทรวงสาธารณสุข โดยแรงงานกลุ่มนี้ได้รับวัคซีน ครบ 2 เข็มจากประเทศต้นทาง และมีการซื้อกรมธรรม์ที่ครอบคลุมค่าใช้จ่ายในการดูแลสุขภาพและรักษาพยาบาล ซึ่งคุ้มครองการรักษาโรคโควิด-19 เมื่อครบกำหนดนายจ้างจะรับคนต่างด้าวไปยังสถานประกอบการ ซึ่งตั้งแต่วันที่ 1 ธ.ค. 64 ถึงปัจจุบัน มีนายจ้างยื่นคำร้องขอนำคนต่างด้าวเข้ามาทำงานในประเทศ (Demand) แล้ว จำนวน 1,349 คำร้อง ต้องการแรงงานต่างด้าว จำนวน 90,071 คน แบ่งเป็นสัญชาติเมียนมา 65,064 กัมพูชา 18,873 คน ลาว 6,134 คน โดยจะเดินทางเข้าทางด่านตรวจคนเข้าเมืองจังหวัดตาก 64,616 คน สระแก้ว 18,873 คน หนองคาย 6,128 คน ระนอง 448 คน มุกดาหาร 6 คน
“สำหรับทางการไทย เรามีการบูรณาการร่วมกันระหว่างหน่วยงานที่เกี่ยวข้อง อาทิ กระทรวงแรงงาน สำนักงานตำรวจตรวจคนเข้าเมือง กองอำนวยการรักษาความมั่นคงภายในราชอาณาจักร สาธารณสุข และส่วนราชการจังหวัด ในการจัดเจ้าหน้าที่ดูแลให้เกิดความสะดวกทุกขั้นตอน นอกจากนี้ผมได้กำชับกรมการจัดหางานประสานจังหวัดเพื่อจัดเตรียมความพร้อมสถานที่กักกัน เพื่อรองรับแรงงานที่จะเข้ามาทำงานตาม MoU และทำให้นายจ้าง สถานประกอบการที่ต้องการจ้างงานแรงงาน 3 สัญชาติมีแรงงานขับเคลื่อนกิจการโดยเร็ว เนื่องจากเรื่องนี้เป็นเรื่องที่พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ ซึ่งกำกับดูแลกระทรวงแรงงาน ห่วงใยและติดตามอย่างใกล้ชิด เพราะปัญหาขาดแคลนแรงงานสามารถส่งผลต่อเศรษฐกิจของประเทศ”
ด้านนายไพโรจน์ โชติกเสถียร อธิบดีกรมการจัดหางานกล่าวว่า ในรอบนี้กรมการจัดหางานอนุมัติบัญชีรายชื่อทั้งสิ้น 220 คน แต่มีแรงงานกัมพูชาที่ไม่ได้เดินทางเข้ามาเพราะยังไม่มีความพร้อม จำนวน 35 คน ที่เหลือจำนวน 185 คน เดินทางผ่านตรวจคนเข้าเมืองกัมพูชา ผ่านการคัดกรองจากด่านควบคุมโรคคลองลึก จนได้รับการตรวจลงตราวีซ่า 158 คน และถูกผลักดันกลับประเทศ จำนวน 27 คน เนื่องจากพบประวัติว่าแรงงานกลุ่มดังกล่าวเคยลักลอบเดินทางกลับประเทศต้นทางตามช่องทางธรรมชาติ ซึ่งขอฝากถึงแรงงานทุกสัญชาติที่จะเข้ามาทำงานในประเทศ ขอให้เคารพกฎหมายของประเทศไทย เพราะเป็นผลดีกับตัวของแรงงานเอง หากมีการตรวจสอบ พบเคยกระทำความผิดเช่นกรณีดังกล่าว ท่านก็จะเสียโอกาสในการเข้ามาทำงานในประเทศไทย
ทางนายวิสุทธิ์ สาริกา ผู้จัดการฝ่ายบริหารบุคคล บ.พนัสโพลทรี่ กรุ๊ป จำกัด กล่าว่า ตนรอคอยการนำเข้าแรงงาน MoU มา 2 ปี ตั้งแต่ช่วงที่มีการแพร่ระบาดโควิด และวันนี้เราก็นำแรงงานเข้ามาได้ ต้องขอขอบคุณนายกรัฐมนตรีที่ทำให้มีวันนี้ ได้แรงงานกัมพูชาเข้ามาทำงานได้ และตนยังคาดหวังว่าจะมีแรงงานเมียนมาตามเข้ามาเพื่อช่วยขับเคลื่อนกิจการโดยเร็ว
วันพุธที่ 6 ตุลาคม 2564
กรมการขนส่งทางบก ปรับเวลาให้บริการรถโดยสารสาธารณะในพื้นที่ควบคุมสูงสุดและเข้มงวด หยุดให้บริการในช่วงเวลา 22.00 - 04.00 น. มีผลถึงวันที่ 15 ตุลาคม 2564
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่นายกรัฐมนตรีได้ออกข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 34) โดยปรับมาตรการผ่อนคลายเข้มงวดบางกรณีให้มีความเหมาะสม กำหนดมาตรการควบคุมเท่าที่จำเป็นตามระดับพื้นที่ของสถานการณ์เพื่อให้สอดคล้องกับสถานการณ์ปัจจุบัน ปรับเวลาการห้ามออกนอกเคหสถานสำหรับพื้นที่ควบคุมสูงสูดและเข้มงวด เป็นระหว่างเวลา 22.00 - 04.00 น. มีผลตั้งแต่วันที่ 1 - 15 ตุลาคม 2564 ดังนั้น กรมการขนส่งทางบก (ขบ.) จึงได้ออกคำสั่ง ขบ. เรื่อง ขยายการบังคับใช้และปรับมาตรการการให้บริการรถโดยสารสาธารณะ และการขนส่งสินค้า โดยให้คงมาตรการบังคับใช้มาตรการการให้บริการรถโดยสารสาธารณะ และการขนส่งสินค้าต่อไป จนถึงวันที่ 15 ตุลาคม 2564 การให้บริการระบบขนส่งสาธารณะทุกประเภทในเขตพื้นที่ควบคุมสูงสุดและเข้มงวดยังคงจัดบริการเดินทางด้วยรถโดยสารสาธารณะให้สอดคล้องกับข้อกำหนด โดยงดให้บริการตั้งแต่เวลา 22.00 - 04.00 น. และจำกัดจำนวนผู้โดยสารที่ใช้บริการไม่เกินร้อยละ 75 ของจำนวนที่นั่งและที่ยืน รวมทั้งจัดให้มีการเว้นระยะห่างและการปฏิบัติตามมาตรการด้านสาธารณสุข ส่วนการให้บริการของรถโดยสารประจำทางในเส้นทางหมวด 1 หมวด 4 และรถโดยสารไม่ประจำทางในพื้นที่ควบคุมสูงสูดและเข้มงวดทุกจังหวัดให้เป็นไปตามคำสั่งคณะกรรมการควบคุมการขนส่งทางบกประจำจังหวัด สำหรับผู้ประกอบการขนส่งสินค้าให้งดการขนส่งสินค้าในพื้นที่ควบคุมสูงสูดและเข้มงวดทุกจังหวัด ระหว่างเวลา 22.00 - 04.00 น. ของวันรุ่งขึ้น จนถึงวันที่ 15 ตุลาคม 2564 เว้นแต่บุคคลที่มีความจำเป็นในการขนส่งสินค้าเพื่อประโยชน์ของประชาชน ได้แก่ ผู้ขนส่งอาหาร ยา เวชภัณฑ์ เครื่องมือแพทย์ สินค้าอุปโภคบริโภค ผลผลิตทางการเกษตร น้ำมันเชื้อเพลิง ไปรษณีย์ พัสดุภัณฑ์สิ่งพิมพ์ หรือสินค้าเพื่อการส่งออกหรือนำเข้า โดยจัดเตรียมใบอนุญาตขับรถ บัตรประจำตัวประชาชน บัตรประจำตัวพนักงานหรือหนังสือรับรองการทำงาน และเอกสารรับรองความจำเป็นเกี่ยวกับสินค้าและการเดินทางของผู้ขนส่งสินค้าเพื่อใช้แสดงต่อเจ้าหน้าที่ และต้องปฏิบัติตามมาตรการป้องกันโรคที่ทางราชการกำหนดอย่างเคร่งครัดเช่นเดียวกัน
อธิบดีกรมการขนส่งทางบก กล่าวเพิ่มเติมว่า การให้บริการเดินทางด้วยรถโดยสารสาธารณะทุกประเภท ผู้ประกอบการยังคงต้องดำเนินการตามมาตรการเว้นระยะห่างทางสังคม ไม่รับผู้โดยสารรายใหม่เพิ่มหากภายในรถมีผู้โดยสารครบตามจำนวนที่กำหนด ผู้โดยสารต้องสวมหน้ากากอนามัยหรือหน้ากากผ้าตลอดการเดินทางเพื่อป้องกันการแพร่ระบาดของโรคติดเชื้อไวรัส COVID-19 ต้องมีการระบายอากาศภายในรถโดยสารปรับอากาศ รถตู้โดยสารปรับอากาศ และมีการแวะพักทุก 2 - 3 ชั่วโมง เพื่อระบายอากาศภายในรถ และทำความสะอาดภายในตัวรถและพื้นผิวสัมผัสภายในรถด้วยน้ำยาฆ่าเชื้อ
วันศุกร์ที่ 18 มิถุนายน 2564
สธ. รับมอบสิ่งของเครื่องอุปโภค บริโภค จาก ก.ทรัพย์ฯ
สธ. รับมอบสิ่งของเครื่องอุปโภค บริโภค จาก ก.ทรัพย์ฯ
กระทรวงสาธารณสุข รับมอบน้ำดื่มบรรจุในกระป๋องอลูมิเนียมรีไซเคิล อาหารกล่อง สนับสนุนภารกิจโรงพยาบาลบุษราคัมและโรงพยาบาลสนามทั่วประเทศ พร้อมแนะนำแอปพลิเคชัน “Green Digital Library” แหล่งความรู้ด้านสิ่งแวดล้อมและทรัพยากรของประเทศ
วันนี้ (18 มิถุนายน 2564) ที่โรงพยาบาลบุษราคัม อาคารชาเลนเจอร์ เมืองทองธานี จ.นนทบุรี นายแพทย์ธงชัย กีรติหัตถยากร รองปลัดกระทรวงสาธารณสุข พร้อมด้วยนายแพทย์กิตติศักดิ์ อักษรวงศ์ ผู้อำนวยการโรงพยาบาลบุษราคัม และคณะ รับมอบสิ่งของอุปโภค บริโภค อาหาร น้ำดื่ม และแอปพลิเคชัน“Green Digital Library” จากกระทรวงทรัพยากรธรรมชาติและสิ่งแวดล้อม ร่วมกับบริษัทไทย เบเวอร์เรจ แคน จำกัด,กลุ่มบริษัท บีเจซี บิ๊กซี และบริษัท ชบาบางกอก
นายแพทย์ธงชัยกล่าวว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข เป็นผู้แทนกระทรวงสาธารณสุข รับมอบอาหารกล่อง ขนม และน้ำดื่มบรรจุในกระป๋องที่ผลิตจากอลูมิเนียมรีไซเคิล จำนวน 50,000 กระป๋อง ภายใต้กิจกรรม “มีแล้วแบ่งปัน” จากกระทรวงทรัพยากรธรรมชาติและสิ่งแวดล้อม ร่วมกับบริษัทไทย เบเวอร์เรจ แคน จำกัดกลุ่มบริษัท บีเจซี บิ๊กซี และบริษัท ชบาบางกอก สนับสนุนภารกิจบุคลากรทางการแพทย์ในการดูแลผู้ป่วยติดเชื้อโควิด19โรงพยาบาลบุษราคัม และโรงพยาบาลสนามทั่วประเทศ รวมทั้งแนะนำแอปพลิเคชัน “Green Digital Library”เพื่อให้บุคลากร เจ้าหน้าที่ และผู้ป่วย เข้าถึงแหล่งความรู้ด้านสิ่งแวดล้อมและทรัพยากรของประเทศได้ตลอด 24 ชั่วโมง
นายแพทย์ธงชัยกล่าวต่อว่า โรงพยาบาลบุษราคัมได้มีระบบการดูแลรักษาผู้ป่วย โดยมีบุคลากรทางการแพทย์และสาธารณสุขผลัดเปลี่ยนหมุนเวียนจากทั่วประเทศมาปฏิบัติงานชุดละไม่ต่ำกว่า 250 คน นอกจากนี้ได้จัดระบบสุขาภิบาลสิ่งแวดล้อมที่ดี มีการกำจัด คัดแยกขยะและขยะติดเชื้อตามมาตรฐาน และมีการใช้ผลิตภัณฑ์รักษ์โลก อาทิ บรรจุภัณฑ์และกล่องข้าวในรูปแบบชานอ้อยซึ่งน้ำดื่มบรรจุกระป๋องอลูมิเนียมรีไซเคิลจะสามารถนำมากลับไปรีไซเคิลได้อีก100% ก็จะเป็นส่วนหนึ่งที่ช่วยลดจำนวนขยะของโรงพยาบาลบุษราคัมและโรงพยาบาลสนามได้เป็นอย่างดี
“การดูแลรักษาผู้ติดเชื้อโควิด 19 นี้ กระทรวงสาธารณสุขจะทำเพียงลำพังไม่ได้ สิ่งสำคัญคือต้องได้รับความร่วมมือจากทุกภาคส่วน ขอขอบคุณกระทรวงทรัพยากรธรรมชาติและสิ่งแวดล้อม และเครือข่ายภาคเอกชนที่ได้มอบทั้งกำลังใจ สิ่งของ อาหาร และเครื่องดื่ม สนับสนุนการดำเนินงานของกระทรวงสาธารณสุขอย่างต่อเนื่องจะเร่งจัดส่งให้ถึงผู้ปฏิบัติงานโดยเร็วที่สุด” นายแพทย์ธงชัยกล่าว
ทั้งนี้ ข้อมูลโรงพยาบาลบุษราคัม ตั้งแต่วันที่14 พฤษภาคม - 17 มิถุนายน 2564 มีผู้ป่วยเข้ารับการรักษาแล้ว2,727 ราย รักษาหายกลับบ้าน 1,130 ราย ส่งรักษาต่อ 119 ราย ยังอยู่ระหว่างการรักษา 1,039 ราย เป็นผู้ป่วยกลุ่มอาการสีเหลืองอ่อน 736 ราย กลุ่มสีเหลือง 303 ราย เหลือจำนวนเตียงว่าง 1,122 เตียง
**************************************** 18 มิถุนายน 2564
วันอังคารที่ 8 มีนาคม 2565
กรมทางหลวงชนบทพัฒนาเส้นทางสนับสนุนการท่องเที่ยวเลียบชายฝั่งทะเล (Thailand Riviera) จังหวัดสงขลา เริ่มก่อสร้างถนนสาย สข.4009 กว่า 10 กิโลเมตร คาดแล้วเสร็จกลางปี 2566
กรมทางหลวงชนบทพัฒนาเส้นทางสนับสนุนการท่องเที่ยวเลียบชายฝั่งทะเล (Thailand Riviera) จังหวัดสงขลา เริ่มก่อสร้างถนนสาย สข.4009 กว่า 10 กิโลเมตร คาดแล้วเสร็จกลางปี 2566 เตรียมพร้อมรองรับโครงการสะพานข้ามทะเลสาบสงขลาในอนาคต
กรมทางหลวงชนบท (ทช.) กระทรวงคมนาคม เริ่มเข้าพื้นที่ดำเนินการก่อสร้างถนนทางหลวงชนบทสาย สข.4009 แยกทางหลวงแผ่นดินหมายเลข 4083 - บ้านกระแสสินธุ์ อำเภอกระแสสินธุ์ จังหวัดสงขลา ระยะทาง 10.310 กิโลเมตร พัฒนาเส้นทางส่งเสริมศักยภาพด้านการท่องเที่ยวเชิงธรรมชาติและเชิงวัฒนธรรมในชุมชนท้องถิ่นริมชายฝั่งทะเลสาบสงขลา เชื่อมต่อเส้นทางในโครงข่ายสนับสนุนโครงการก่อสร้างสะพานข้ามทะเลสาบสงขลาในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานเชื่อมต่อโครงข่ายการคมนาคมแบบบูรณาการ เพื่อยกระดับมาตรฐานความสะดวกและปลอดภัย รองรับปริมาณการขนส่งและการเดินทางในอนาคต
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ทช. ได้ดำเนินการตามมติคณะรัฐมนตรีในการพัฒนาทางหลวงชนบทสนับสนุนแผนพัฒนาการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera) เพื่อส่งเสริมศักยภาพด้านการท่องเที่ยวในภาพรวมของประเทศ นำไปสู่การยกระดับคุณภาพชีวิตของประชาชนในพื้นที่ตลอดแนวเส้นทาง ซึ่งครอบคลุมพื้นที่ตั้งแต่จังหวัดสมุทรปราการไปจนถึงจังหวัดนราธิวาส ดังนั้น เพื่อให้การพัฒนาเส้นทางในโครงข่ายตามแผนดังกล่าวมีความต่อเนื่อง สามารถรองรับปริมาณการขนส่งและการเดินทางที่เพิ่มขึ้นในแต่ละปี ตลอดจนช่วยอำนวยความสะดวกให้กับประชาชนในการเดินทางเข้าสู่แหล่งท่องเที่ยวและชุมชนท้องถิ่นบริเวณพื้นที่ริมชายฝั่งทะเลสาบสงขลา ทช. จึงได้ดำเนินโครงการก่อสร้างถนนทางหลวงชนบท สาย สข.4009 แยกทางหลวงแผ่นดินหมายเลข 4083 - บ้านกระแสสินธุ์ อำเภอกระแสสินธุ์ จังหวัดสงขลา โดยมีจุดเริ่มต้นโครงการบริเวณ กม. ที่ 0+000 เลียบตามแนวชายฝั่งทิศตะวันออกเฉียงเหนือของทะเลสาบสงขลา ไปสิ้นสุดโครงการบริเวณ กม. ที่ 10+655 รวมระยะทาง 10.310 กิโลเมตร ซึ่งก่อสร้างเป็นถนนแอสฟัลท์ติกคอนกรีตขนาด 2 ช่องจราจร ความกว้าง 7 เมตร ไหล่ทางกว้างข้างละ 1 - 2.50 เมตร พร้อมขยายความกว้างของสะพาน จำนวน 2 แห่ง ติดตั้งระบบไฟฟ้าแสงสว่างในบริเวณชุมชนและดำเนินงานด้านความปลอดภัยตลอดเส้นทาง โดยใช้งบประมาณในการก่อสร้างทั้งสิ้น 124 ล้านบาท และปัจจุบันอยู่ระหว่างเริ่มดำเนินการก่อสร้างซึ่งคาดว่าจะดำเนินการแล้วเสร็จในช่วงกลางปี 2566
วันพุธที่ 18 สิงหาคม 2564
โฆษกดีอีเอสเตือนอย่าหลงเชื่อข่าวปลอม ทหารได้ฉีดไฟเซอร์เข็มสอง ที่โรงพยาบาลอานันทมหิดล แจงทหารตามที่ปรากฏเป็นข่าวยังไม่ได้รับการฉีดวัคซีนไฟเซอร์จากโรงพยาบาลอานันทมหิดลเพียงโดยเข้ามารับการตรวจหาเชื้อไวรัสโควิด-19 เพื่อไป
โฆษกดีอีเอสเตือนอย่าหลงเชื่อข่าวปลอม ทหารได้ฉีดไฟเซอร์เข็มสอง ที่โรงพยาบาลอานันทมหิดล
แจงทหารตามที่ปรากฏเป็นข่าวยังไม่ได้รับการฉีดวัคซีนไฟเซอร์จากโรงพยาบาลอานันทมหิดลเพียงโดยเข้ามารับการตรวจหาเชื้อไวรัสโควิด-19 เพื่อไปทำภารกิจของหน่วยเท่านั้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่ได้มีการแชร์รูปพร้อมข้อความในสื่อออนไลน์ในประเด็นเรื่องทหารได้ฉีดไฟเซอร์เข็มสองที่โรงพยาบาลอานันทมหิดลทางศูนย์ต่อต้านข่าวปลอมได้ตรวจสอบข้อเท็จจริงกับโรงพยาบาลอานันทมหิดลพบว่าข้อมูลดังกล่าวนั้นเป็นข้อมูลเท็จ
จากกรณีผู้ใช้เฟซบุ๊กที่เป็นทหารท่านหนึ่งโพสต์รูปภาพพร้อมข้อความว่า“เสี้ยนเข็ม2/Pfizer”จนเกิดการนำไปแชร์ต่อในโลกออนไลน์ทำให้เกิดความเข้าใจผิดว่าทหารที่โพสต์เฟซบุ๊กคนดังกล่าวได้รับวัคซีนยีห้อไฟเซอร์เป็นเข็มที่2แล้วนั้นทางโรงพยาบาลอานันทมหิดลได้ตรวจสอบเรื่องดังกล่าวและชี้แจงว่าทหารรายดังกล่าวอยู่สังกัดกรมทหารราบที่31รักษาพระองค์ได้มาเข้ารับบริการที่คลินิกทางเดินหายใจที่โรงพยาบาลอานันทมหิดลโดยเข้ามารับการตรวจหาเชื้อไวรัสโคโรนา(COVID-19)เพื่อไปทำภารกิจของหน่วยตามที่หน่วยได้รับมอบหมายให้จัดกำลังพลไปปฏิบัติหน้าที่ถวายความปลอดภัยในพื้นที่โรงพยาบาลจุฬาลงกรณ์สภากาชาดไทยในระหว่างวันที่20 – 23ส.ค. 64ทั้งนี้การที่บุคคลดังกล่าวได้โพสต์ข้อความว่า“เสี้ยนเข็ม2/Pizer”นั้นบุคคลดังกล่าวต้องการสื่อสารให้เข้าใจว่าอยากได้วัคซีนPizerเท่านั้นแต่ในข้อเท็จจริงบุคคลดังกล่าวยังไม่เคยได้รับวัคซีนเลย
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากโรงพยาบาลอานันทมหิดลสามารถติดตามได้ที่เว็บไซต์www.ananhosp.go.thหรือโทร. 036 785891-5ซึ่งการกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันศุกร์ที่ 24 ธันวาคม 2564
นายกฯ ชื่นชมและให้กำลังใจนักฟุตบอลทีม "ช้างศึก" ทำผลงานดีเยี่ยมในการแข่งขันฟุตบอลชิงแชมป์อาเซียน AFF Suzuki Cup 2020 สร้างความสุขและรอยยิ้มให้คนไทย
นายกฯ ชื่นชมและให้กำลังใจนักฟุตบอลทีม "ช้างศึก" ทำผลงานดีเยี่ยมในการแข่งขันฟุตบอลชิงแชมป์อาเซียน AFF Suzuki Cup 2020 สร้างความสุขและรอยยิ้มให้คนไทย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รู้สึกชื่นชมที่นักฟุตบอลทีมชาติไทยเอาชนะ ทีมชาติเวียดนาม ด้วยประตู 2-0 ในการแข่งขันฟุตบอลชิงแชมป์อาเซียน AFF Suzuki Cup 2020 (ฟุตบอล เอเอฟเอฟ ซูซูกิ คัพ 2020) รอบรองชนะเลิศ นัดแรก ที่ประเทศสิงคโปร์ เมื่อวันที่ 23 ธันวาคม 2564 ที่ผ่านมา สร้างความสุขและรอยยิ้มให้พี่น้องชาวไทย พร้อมให้กำลังใจทีม “ช้างศึก” ที่จะทำการแข่งขันรอบรองชนะเลิศ นัดที่ 2 ซึ่งจะพบกับทีมชาติเวียดนามอีกครั้ง ในวันอาทิตย์ที่ 26 ธันวาคมนี้
โฆษกรัฐบาลกล่าวเพิ่มเติมว่า นายกรัฐมนตรีกล่าวแสดงความยินดีไปยังนักเตะ โค้ช ผู้จัดการทีม สมาคมกีฬาฟุตบอลแห่งประเทศไทยฯ และเจ้าหน้าที่ในทีมที่มีส่วนเกี่ยวข้องทุกคน ที่สร้างผลงานดีเยี่ยมจนนำชัยชนะมาฝากคนไทยได้ และแม้ว่าทีมชาติไทยจะต้องทำการแข่งขันรอบรองชนะเลิศ นัดที่ 2 พบกับ เวียดนาม ในวันที่ 26 ธันวาคม 2564 นี้ นายกรัฐมนตรีให้กำลังใจ และเชื่อมั่นว่าทีมชาติไทยจะสามารถนำชัยชนะ และผ่านเข้าสู่รอบชิงชนะเลิศ สร้างความประทับใจและนำความสุขมาให้คนไทยได้อีกครั้ง